אחרי 10 שנים שליוותה אותנו, עולם הטכנולוגיה נפרד בהצדעה מאחת ממערכות ההפעלה הטובות בהיסטוריה, Windows 7. החל ממחר, ה-14 בינואר 2020, מיקרוסופט תפסיק באופן רשמי וסופי לספק עדכונים ותמיכה למשתמשי ווינדוס 7. בפועל, זהו גזר דין מוות עבורה, וקריאת השכמה עבורכם אם בטעות טרם עידכנתם את המחשב שלכם לווינדוס 10. בשביל זה אנחנו פה.
אם אתם כבר משודרגים לווינדוס 10, יש סיכוי סביר שאתם תוהים למה שמישהו בכלל יהיה עדיין על ווינדוס 7. ובכן, למרות שהשנה 2020, על פי הערכות בין 20-30% ממשתמשי ווינדוס עדיין מריצים את מערכת ההפעלה הותיקה, וכ-50% מאותו שוק מריץ את ווינדוס 10. מה שבעצם אומר שיש עדיין מיליונים רבים של משתמשים שלא השתדרגו למערכת ההפעלה העדכנית ביותר.
עם השקת ווינדוס 10, מיקרוסופט יצאה בהצעה מפתה מאוד למשתמשים בדמות שדרוג חינמי לחלוטין (בשווי של יותר מ-100 דולר) לעותק חוקי למהדרין של ווינדוס 10 באמצעות אשף התקנה פשוט למדי. ההצעה הזאת הייתה תקפה עד לחודש יולי 2016. אבל אם טרם שדרגתם את המחשב שלכם, אל חשש. עדיין יש פתרון חינמי וחוקי.
בשביל לשדרג את המחשב שלכם בחינם לווינדוס 10, התחילו קודם בעדכון של כל הנתונים שלכם. אחרי שעברתם את השלב הבסיסי הזה, היכנסו לפורטל ההורדה של מיקרוסופט, ביחרו ב-Create Windows 10 installation media, ואז ליחצו על Download tool now והפעילו אותו. לאחר מכן תוכלו לבחור Upgrade this PC now (שימו לב שהתקנה נקייה לא תאפשר לכם לשדרג בחינם, אז לא מומלץ לבחור בה). עיקבו אחרי ההוראות, ולאחר כמה עשרות דקות של שדרוג, תוכלו להכנס לתפריט ה-Activation בהגדרות מערכת ההפעלה, ותוכלו לחזות בעותק הדיגיטלי הכשר שלכם לווינדוס 10.
יתכן שמיקרוסופט לא תמשיך לספק שדרוגים בחינם דרך כלי ההתקנה שלה, אבל יש לה סיבות טובות דווקא להמשיך: ווינדוס 10 היא גולת כל האקוסיסטם שמיקרוסופט בנתה בעשור האחרון, ושם ממתינה לכם חנות האפליקציות של מיקרוסופט שמכניסה לה כסף (אם כי לא מצליחה להפוך ללהיט) וכמובן האינטגרציה עם שירותי OneDrive ושאר השירותים של מיקרוסופט. אלו שישארו בווינדוס 7, עשויים למצוא את עצמם חשופים לפירצות אבטחה כיוון שמיקרוסופט פשוט תפסיק לשחרר עבורה עדכונים.
43 תגובות על "ווינדוס 7 מגיעה לסוף דרכה: כך תשדרגו בחינם לווינדוס 10"
חחח אין לי מושג מה זה ואיך לעשות את זה, אם תבנה משהו ותתרום לחברה אשמח להשתמש.
או שאתה מעדיף לא לקרוא, או שאתה לא מסוגל להבין, או שאתה אוהב להתעצבן, את קבצי הרישום באתר שהבאתי יש הסבר מפורט מה כל אחד עושה כולל תמונות ככה שאתה לא תתבלבל ולא יקרה כלום, ומה עוד שיש שם קבצי רישום שמחזירים הכל לברירת מחדל, ההתחל כנ”ל, וגם התוכנה שחוסמת את כל הזבל של מיקרוסופט, ככה שהכל הפיך וניתן להסרה, רק הסרת האפליקציות היא בלתי הפיכה, אבל אדם בשימוש סביר גם ככה לא צריך אותם. וגם רשמתי שכל אדם יפעיל שיקול דעת, ככה שהתגובה שלך לא במקום.
העניין הוא לא בזה שלא פירטת מספיק, אלא שאתה לא באמת מבין (ככל הנראה) את משמעות הפקודות שרשומות כאן.
ולשאול למה הידע שלי הוא עד לרמה מסוימת ובכן זו שאלה מוזרה, אם מצאתי פיתרון של כמה לחיצות למה לי לחפש עוד? כבר כמה פעמים אני מתקין וינודס מ-0 ? אם אתה יודע שדבר אחד שרשמתי באמת יגרום נזק בלתי הפיך, בבקשה תכתוב פה שגם אני אדע, עד היום המחשב שלי לא נפגע מזה ואפילו הפך ליותר נח לשימוש, מכל מלמדי השכלתי, מתגובות כעוסות ואנגימטיות לא.
אבן שטיפש אחד זרק, גם עשרה חכמים לא יצליחו להרים.
הפקודה שמוחקת את כל האפליקציות מחקה לי גם את מציג התמונות של WINDOWS, גם את המחשבון, וכל דבר בסיסי אחר. בנוסף לזה היא מחקה לי את לוח הבקרה של הכרטיס מסך של NVIDIA .
מי שמתעקש למחוק אפליקציות של WINDOWS מוטב שיחפש פקודות יותר ספציפיות שמוחקות בדיוק את מה שאתם רוצים, ולא את הכל ביחד.
אני נאלצתי לשחזר הכל עם הפקודה שנתתי לכם.
סוף סוף תגובה אינפורמטיבית, עכשיו לגבי מציג התמונות כבר עניתי, מחשבון יש בגוגל ובפלאפון, לגבי הכרטיס מסך אין לי מושג, אבל זה נראה לי מוזר, זה לא בא עם הדרייבר שלו? מה הקשר למיקרוסופט? אבל גם כתבתי להפעיל שיקול דעת, ואני שמח לדעת שגם זה הפיך, אני מעדיף הכל כי זה יותר נח מלהסיר אחד אחד, וכמעט לכל דבר יש תחליף זה או אחר, במיוחד מחשבון.
עכשיו אתה מבין שצדקתי? מה טוב בלהסיר את הדברים האלו לעזאזל?
אני עושה לא מעט התקנות מידי שבוע ומשתמש בסקריפט שהכנתי שהוא בערך חצי אוטומטי.
הוא עושה פי כמה מהפעולות שציינת אבל באופן מבוקר מאד שאני קבעתי בלי אף נזק.
השיפור שזה גורם- אנשים מודים לי אחרי זה.
אז אולי תפרסם את זה במקום להשוויץ?
סבתא שלי לא אוהבת את רד האט ובחרה במקום זאת בסוזה היא נשבעה שהתקינה לבד וכולם מחאו לה כפיים. אבל לא נפלתי בפח והצמדתי לה חוקר פרטי שגילה בחור צעיר נכנס ויוצא מהבית שלה כל צהריים. ואיזה קטע הוא מאוד דומה לי, אז פיטרתי את החוקר כי כל התמונות שהוא שלח לי היו של עצמי.
ולהשתמש זה סיוט.
מלא דברים לא נתמכים וצריך בהחלט להבין כדי לתקן אותם או להסתכל לשינויים של לינוקס.
בגדול אובונטו בסדר גמור.
אם דברים מסתבכים זה משהו אחר, אבל ישתנה כשיהיה בסיס משתמשים רחב מספיק.
כבר 20 שנה שאני שומע את טענה הזאת.
וב20 שנה האלו ראית היטב מה אפשר לעשות מלינוקס עם גב כלכלי מספיק חזק (אנדרואיד) או מבוסס על OpenBSD (דארווין – Mac). אין מי שיטען שהמערכות הללו קשות לשימוש, ולינוקס פופולרית יותר מאי פעם. אין סיבה אמיתית שזה לא יהיה כך בPC, מלבד השליטה החזקה של ווינדוס.
אני קניתי W7 ונשאר עם W7.
W10 זו מערכת הפעלה לגמרי אחרת, אז זו לא אפשרות.
מה גם ששמעתי שב- W10 מיקרוסופט לא מחוייבים לפרטיות כמו ב- W7.
קודם כל, היא ממש לא מערכת הפעלה לגמרי אחרת.
החלונות אותן חלונות וההתחל הוא אותו התחל.
דבר שני, המערכת שעליה אתה עובד מפסיקה לקבל עדכוני אבטחה וזו פרצה שמחכה לגנב. יש מלא האקרים שם בחוץ שרק מחפשים אנשים כמוך שדבקים במערכות לא מעודכנות. בכל יום נמצאות עוד ועוד פרצות ונבנים כלים יותר ויותר פשוטים לנצל אותן שמגיעים ליותר ויותר חובבי פרצות שיכולים בקלות להגיע למידע שלך.
בסופו של יום – זה עניין שלך להחליט עם מה אתה עובד, אבל לפחות תהיה מודע לסיכונים שאתה מעמיד את עצמך בעיקר אם הפרטיות חשובה לך.
בכלל לא. חלומות 10 עוסקה בכרייה אובססיבית של מידע. לא תודה! תוכנת כופר לפחות מעמידה בפניך את האפשרות לשלם ולקבל את המידע שלך בחזרה. כאן כל המידע שלך זורם דרך צינור גדול, יש למשרד של סאטיה נאדללה. ותאמין לי שהוא מאוד סקרן לדעת מה עשית ביוטיוב בשעה 1:00 לאחר חצות.
שמח לראות התקדמות הלאה!
מזמן אין עידכונים לחלונות 7 המערכת הכי שהייתה למיקרוסופט. מאז חלונות 3.1 השאלה מה עם מחשב שלא חזק מספיק לחלונות 10. יש לי שני מחשבים אחד עדיין עם 7 והשני עם 10.
מחשבים ישנים עד וכולל Sandy Bridge (דור 2), מומלץ להתקין Windows 8.1, זה כרגע המערכת היחידה שנשארה שכן מקבלת עדכונים. כמו כן, מנסיון, WIN 10 עובד גרוע על מחשבים ישנים (ויש לזה סיבה – אי תאימות חומרה למערכת, כמו כן, באתר הרשמי של מייקרוסופט מפורט בבירור -Ivy Bridge לפחות).
יש את המערכת במספר מחשבים ישנים, עובד פיקס.
זה כמובן לא נכון. ווינדוס 10 עובדת מעולה על מחשבים ישנים.
יש לי מחשב בעבודה עם דואל פנטיום ו 4GB RAM שהחלפתי ל SSD ועדיין שמיש, וטאבלט סיני עם אטום ו 2GB RAM שתתפלא, גם שמיש.
נשאר עם W7.
אם לא תהיה ברירה – אעבור ל Mac.
למה לעדכן לווינדוז 10 כשאני יכול להכניס שיפוד מלובן לעין במקום?
היי אני עכשיו משתמש בווינדוס 7, אומנם של ההורים שלי אז ההחלטה לא אצלי, אבל תהיתי האם ווינדוס 10 בכלל יעבוד על המחשב הישן והחבוט הזה? (מחשב נייד מ-2009 עם 3 ראם ו-2.20 מעבד) שחושב יותר מדי ומתחמם מכל דבר, (אם אין קירור)?